钦定古今图书集成/理学汇编/学行典/第271卷 > 徐洪
## 钦定古今图书集成/理学汇编/学行典/第271卷 > 徐洪

按《苏州府志》：“徐洪，字彦弘，常熟人。家富，号徐半州。洪
尚礼好士，如杨维祯、倪瓒、陈基辈皆延致之。又以博
雅称。元季，吴中豪右多逾侈，明初，洪谕干人潘珪曰：
‘家之兴废，厥有常理。吾家业盛矣，必有代谢。今将舍
此而去，尔宜有吾业’。遂举田宅，立虚券授珪。独挈妻
子筑室天化门外先陇之侧，布衣蔬食，谢远交游，自”
号“桃源小隐”，年九十而终。